**Χειμερινό Εξάμηνο 2015-16**

**Υ211: Ιστορία και Πολιτισμός στην Εκπαίδευση**

**ΘΕΜΑΤΑ ΕΡΕΥΝΗΤΙΚΩΝ ΕΡΓΑΣΙΩΝ**

**1. Η ιστορία και ο πολιτισμός στους σχολικούς τοίχους:** έρευνα της ιστορικής / καλλιτεχνικής διακόσμησης στους διαδρόμους σχολικών συγκροτημάτων με δομημένο φύλλο καταγραφής (τεκμηρίωση και φωτογράφιση). *Αφορά σχολεία της Πρωτοβάθμιας Εκπαίδευσης από συγκεκριμένες γεωγραφικές περιοχές – μετά από συνεννόηση με το διδάσκοντα.*

**2. Αρχαιολογία και υλικός πολιτισμός στην εκπαίδευση:** ποσοτική έρευνα με ερωτηματολόγιο, σε εκπαιδευτικούςΠρωτοβάθμιας Εκπ/σης σχολείων συγκεκριμένων περιοχών της Ελλάδας (συλλογή ερωτηματολογίων): *Αθήνα-Αττική, νησιά Αιγαίου, Κρήτη, Στερεά Ελλάδα, Θεσσαλία, Θράκη, Ήπειρος.*

**3. Η πρόσληψη της ιστορίας της Δ΄ τάξης 1-2 χρόνια μετά:** ποσοτική έρευνα σε τμήματα μαθητών της Ε΄ ή Στ΄ Δημοτικού με θέμα την αξιολόγηση της ιστορίας που διδάχτηκαν στη Δ΄ Δημοτικού, με ερωτηματολόγιο (συλλογή ερωτηματολογίων).

**4.** **Η πρόσληψη της ιστορίας της Ε΄ τάξης 1-2 χρόνια μετά:** ποσοτική έρευνα σε τμήματα μαθητών της Στ΄ Δημοτικού ή Α΄ Γυμνασίου με θέμα την αξιολόγηση της ιστορίας που διδάχτηκαν στη Ε΄ Δημοτικού, με ερωτηματολόγιο (συλλογή ερωτηματολογίων).

**5. Οι ιδέες των παιδιών για το ρόλο των πηγών στη διαμόρφωση ιστορικών αφηγήσεων:** ποιοτική έρευνα σε μεμονωμένους μαθητές Ε΄, Στ΄ Δημοτικού και Α΄ Γυμνασίου αναφορικά με την κατανόηση του διαμεσολαβητικού ρόλου των ιστορικών πηγών για την παραγωγή της ιστορίας (ημιδομημένη συνέντευξη).

**6. Αντικρουόμενες πηγές και οι απόψεις των παιδιών για την ιστορική προοπτική και την «αντικειμενικότητα» της ιστορίας:** ποιοτική έρευνα σε μεμονωμένους μαθητές της Στ΄ Δημοτικού, της Α΄ και Β΄ Γυμνασίου, αναφορικά με το πως αντιλαμβάνονται το ρόλο των αντικρουόμενων πηγών σε σχέση με την κατανόηση του παρελθόντος, την αντικειμενικότητα της ιστορίας και τις οπτικές των δημιουργών μιας πηγής (ημιδομημένη συνέντευξη).

**Η ανάληψη των ερευνητικών θεμάτων θα γίνει μετά από συνεννόηση με το διδάσκοντα καθηγητή στις ημέρες και ώρες συνεργασίας.**